*ikt.szám: 10.-BTM/2021.*

*dátum: 2021. 11. 10..*

*tárgy: Összefoglaló a 2021.11.09. BT ülésről*

**Összefoglaló a BT 2021. november 9-én megtartott üléséről**

A BT szavazati jogú taglétszáma: 24 fő.

Jelen van szavazati jogú: 17 fő.

**Az ülés napirendje:**

1. Az FDSZ országos elnökségének hírei (Horváth Csaba)
2. Egyeztetések az egyetemi szakszervezetek között (Horváth Csaba)
3. A kollektív szerződés tárgyalásának nov. 8-ai fordulója (Zeller Judit)
4. Beszámoló a nov. 4-ei Országos Választmányról
5. Az FDSZ programjainak véglegesítése
6. Egyebek

Horváth Csaba köszöntötte az ülés résztvevőit.

Napirend előtt felkérte Aknai Pétert, hogy számoljon be a korábban lezajlott Bizalmi választás eredményéről.

Aknai Péter: 2021.10.26-án sikeresen lezárult a FDSZ tisztségviselő választás Rektori Kabinetben (RK) és a Művészeti Karon (MK).

A Rektori Kabinetben Kállinger Brigitta tölti be a Bizalmi pozíciót. A Művészeti Karon Barna Beáta nyerte el a szakszervezeti tagok bizalmát, így ő tölti be Bizalmi pozíciót.

Elnök úr módosította a meghirdetett napirendi pontokat:

A 3. napirendi pont a jövő héten kerül tárgyalásra, így ezt kivette a BT ülés napirend pontjai közül.

Két téma viszont bekerült a napirendi pontok közé:

Az egyik téma: Hausmann Péter beszámolója a 15%-os béremelés jelenlegi állásásról.

A másik téma: a Kari problémák megbeszélése.

A napirendi pontok változtatását a BT jelenlévő tagjai elfogadták.

1. **Az FDSZ országos elnökségének hírei**

Az országos elnökség legfontosabb témája az Országos Választmány előkészítése volt.

2. **Egyeztetések az egyetemi szakszervezetek között**

Zeller Judit beszámolt a lezajlott – és eddig egyetlen – Kollektív Szerződés tárgyalásáról.

Az első fejezeten mentek végig.

Horváth Csaba: Képviseleti problémák az Üzemi Tanácsba (ÜT) és a Szenátusba delegálás körül.

Rektor javaslata: rotációs formában oldják meg a képviseletet, mert csak egy szavazati jogú tag képviselheti a szakszervezeteket. Horváth Csaba javaslata, hogy plusz két fő tanácskozási jogot kapjon.

Illés József elfogadja a rotációt a Rektori Tanácsba és a Szenátusba, de egy kikötése van, ők kezdjék.

Hausmann Péter véleménye viszont az, hogy jogfolytonosnak kellene lennie a részvételnek, függetlenül a modellváltástól.

Mi legyen a rotációs időszak, erről szavaznia kell a BT-nek.

Két kérdésben kell szavazni:

- az egyik: Elfogadja-e a BT a rotációs elvet?

A szavazás eredménye: A Bizalmi Testület egyhangúan elfogadta ezt.

- a másik: Ki kezdje a rotációt és milyen időtartamú legyen?

A szavazás eredménye: Az FDSZ szeretné kezdeni a rotációt – hiszen most nagyon fontos időszak áll előttünk, amiben az FDSZ-nek kell jelen lennie -, egy éves időszakra: 2022. december 31-ig.

Ezt a Bizalmi Testület egyhangúan elfogadta.

3. Az eredeti napirendi pont helyett **Hausmann Péter beszélt a 15%-os béremelés** kapcsán írt kancellári hírlevélről.

Mivel korábban biztosra mondták a 2x15%-os béremelést, amit a modellváltás kapcsán megígértek - és a kancellári hírlevélben nem erről van szó, hanem egy egyszeri, négy hónapot átfogó bérkiegészítésről -, így a szakszervezet nem mehet el emellett szó nélkül. A munkavállaló nem lát tisztán, nem tudja, 2022 januárjától vajon lesz-e valami a beígért béremelésből. Így elnök úr megkérte Hausmann Pétert, hogy a héten fogalmazzon meg egy mielőbbi tájékoztatást kérő levelet ez ügyben az egyetem döntéshozói felé.

Ezt a levelet nyilvánosságra is fogjuk hozni a különböző felületeinken.

4. **Kari szervezeti kérdések**:

- ETK: Goldbach Julianna lemondása miatt a tagságnak levelet ír Aknai Péter, melyben megkérdezi a tagságot, ki vállalná el a Bizalmi megbízatást.

- MK: a Kari Tanács tagja Barna Beáta, ő képviseli a dolgozói oldalt. Aknai Katalint pedig a szakszervezeti tagok választották be a Kari tanácsba, hogy képviselje őket.

- BTK: Támadás szerveződik a tagság részéről a két Bizalmi ellen a karon.

Bertók Rózsa: mi az én feladatom ezzel kapcsolatban, mit kell tennem?

Horváth Csaba: ez nem a Kari Bizalmik kompetenciája. Elnök úr levelet ír a héten ez ügyben és Rózsa majd eldönti, hogy kinek küldi el.

Elnök megjegyzi, hogy az információ áramlás gyenge, és ez a Bizalmik „bűne” is…

Az elkövetkezendő másfél év fontos teendői: KSZ, Bér, TÉR és a Képzési rendszer.

5. **Beszámoló az Országos Választmányról**

64 egyetemből csupán 6 egyetem maradt állami.

Minden alapítványi egyetem ugyanazokkal a problémákkal küzd.

6. **Az FDSZ programjainak véglegesítése**

Hurkóné Kereszti Erzsébet:

- December 1. Mikulás a Bóbitában – jövő héten kiküldeni a Bizalmiknak a meghívót, amit minden dolgozónak küldjenek majd el. A gyerek 12 éves korig vehetnek részt az előadásokon.

- December 5. és december 12. vasárnap: Szegedi adventi vásár. Két-két busz megy a jelölt napokon.

Ehhez a meghívókat szintén hamarosan ki kell küldeni a Bizalmiknak. Erre mindenki jelentkezhet és egy fő hozzátartozót vihet magával. A hozzátartozónak lesz költsége, amit az FDSZ számlára kell utalni.

A részletekről a meghívóban értesülhetnek.

- December 15.: Nyugdíjas vacsora. Már van több mint hatvan jelentkező. Andrea és Marcsi a jövő héten elmennek a Slyven étterembe, és megrendelik a vacsorát.

7. **Egyebek**

Németh Györgyi: A szakszervezet reprezentációs igazolása - közjegyző általi – nagyon fontos.

Aknai Péter: levelet küldött az elnökségnek, amelyben arra hívja fel a figyelmet, hogy a munkáltatónak figyelembe kell vennie a jelenleg érvényben lévő KSZ-t, nem hagyhatja figyelmen kívül.

A következő BT ülés december 7-én lesz.

December 10-én, pénteken 15 órakor lesz a Záró BT a Vasutas Művelődési Házban (Váradi Antal utca).

Az összefoglalót Hurkóné Kereszti Erzsébet készítette.